Hybocephalini

Hybocephalini er en gruppe av små, rødlige eller brunlige køllebiller.

Utseende 
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår. Et kjennetegn ved denne gruppen er at dekkvinger + bakkropp til sammen danner en pæreform.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Gruppen er kjent fra Afrika og Asia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Hybocephalini Raffray, 1890
 Slekten Acmoeonotus Motschulsky, 1851 - én art
 Slekten Apharinodes Raffray, 1890 - fire arter, Sørøst-Asia
 Slekten Filigerinus Jeannel, 1949 - 6 arter, Afrika, Sørøst-Asia
 Slekten Filigerodes Jeannel, 1949 - tre arter, Afrika
 Slekten Hybocephalodes Raffray, 1908 - tre arter, Borneo
 Slekten Hybocephalus Motschulsky, 1851 - tre arter, Sørøst-Asia
 Slekten Mecochelia Motschulsky, 1851 - 20 arter, Sørøst-Asia
 Slekten Mestogaster Schmidt-Göbel, 1838 - fire arter, Sørøst-Asia
 Slekten Mestogastridius Jeannel, 1952 - fire arter, Afrika
 Slekten Pseudapharina Raffray, 1890 - én art, Borneo
 Slekten Stipesa Sharp, 1874 - 25 arter, Asia nord til Japan

Referanser

Eksterne lenker 
 

Køllebiller
Biller formelt beskrevet i 1890
Dyr formelt beskrevet av Achille Raffray